Diari Oficial de la Generalitat Valenciana


Sumari del DOGV 5361, del 05-10-2006 (2006/11793)

ACORD de 29 de setembre de 2006, del Consell, pel qual es reduïx i s'amplia simultàniament el capital social i es modifiquen els Estatuts socials de la mercantil Circuit del Motor i Promoció Esportiva, SA.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5361

Data del DOGV
:   05-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11258


Data del document
:   29-09-2006

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * Circuit del Motor i Promoció Esportiva, SA
    * legislació
    * capital social
    * ampliació de capital
    * reglament intern
    * empresa pública

ACORD de 29 de setembre de 2006, del Consell, pel qual es reduïx i s'amplia simultàniament el capital social i es modifiquen els Estatuts socials de la mercantil Circuit del Motor i Promoció Esportiva, SA. [2006/M11343]  
El Consell, en la reunió del dia 29 de setembre de 2006, va adoptar l'acord següent:  
Pel Decret 128/1998, d'1 de setembre, del Consell, es va crear la societat Circuit del Motor i Promoció Esportiva, SA, com a empresa pública de la Generalitat.  
L'article 144 del Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix que la modificació dels Estatuts correspon acordar-la a la Junta General d'Accionistes.  
La Generalitat és l'únic soci de la mercantil Circuit del Motor i Promoció Esportiva, SA, per la qual cosa correspon al Consell, constituït en Junta General Universal d'Accionistes, tant l'adopció de l'acord de modificació dels Estatuts de la societat com la reducció i l'ampliació del seu capital social.  
Per tot això, el Consell, reunit a València el dia 29 de setembre de 2006, constituït en Junta General d'Accionistes, amb el caràcter Universal, de la societat Circuit del Motor i Promoció Esportiva, SA, accepta, per unanimitat, els següents punts de l'orde del dia de la reunió:  
Primer  
Reduir el capital social en quaranta-tres milions set-cents cinquanta-sis mil sis-cents setanta-huit euros amb seixanta-sis cèntims (46.686.530,66 €), per tal de restablir l'equilibri entre el capital i el patrimoni de la societat, disminuït a conseqüència de pèrdues, mitjançant l'amortització de totes i cada una de les accions de la societat. La reducció s'executarà immediatament després de l'adopció de l'acord pel soci únic, i no s'hi reemborsarà cap quantitat.  
Simultàniament, ampliar el capital social en huit milions sis-cents trenta mil cinc-cents trenta-dos euros amb trenta-dos cèntims (8.630.532,32 €), mitjançant l'emissió de dos mil huit-centes setanta-dos (2.872) accions nominatives de tres mil cinc euros amb sis cèntims (3.005,06 €), totes elles que pertanyen a una única sèrie i classe numerades correlativament de la 1 a la 2.872, sense prima d'emissió. El contravalor de l'augment consistirà en l'aportació dinerària per esta quantitat, i es desemborsarà immediatament després de l'adopció de l'acord pel soci únic.  
Segon  
Modificació de l'article 7 del Estatuts socials, fixant el capital social en huit milions sis-cents trenta mil cinc-cents trenta-dos euros amb trenta-dos cèntims (8.630.532,32 €) dividit en dos mil huit-cents setanta-dos (2.872) accions nominatives de tres mil cinc euros amb sis cèntims (3.005,06 €) totes elles que pertanyen a una única sèrie i classe i numerades correlativament de la 1 a la 2.872.  
En representació d'estes accions s'emetrà un títol múltiple.  
Tercer  
Autorització al president i al secretari del Consell d'Administració per a realitzar els actes necessaris per a l'execució d'allò que s'ha acordat en la present reunió, atorgant per a això, si és el cas, les corresponents escriptures públiques i instant la seua inscripció en el Registre Mercantil.  
Quart  
Autorització al secretari del Consell d'Administració de Circuit del Motor i Promoció Esportiva, SA, per a certificar el contingut de l'acta de la present Junta Universal d'Accionistes i els acords presos.  
Com que es tracta d'una empresa pública de la Generalitat i esta és el seu únic soci, es troben presents tots els membres de la societat.  
Després de l'oportuna deliberació i no existint intervencions de què se sol·licite constància, el Consell, com a Junta Universal d'Accionistes, per unanimitat,  
ACORDA  
Primer   
Reduir el capital social en quaranta-tres milions set-cents cinquanta-sis mil sis-cents setanta-huit euros amb seixanta-sis cèntims (25.822.926,66 €), per tal de restablir l'equilibri entre el capital i el patrimoni de la societat, disminuït a conseqüència de pèrdues, mitjançant l'amortització de totes i cada una de les accions de la societat. La reducció s'executarà immediatament després de l'adopció de l'acord pel soci únic, i no s'hi reemborsarà cap quantitat.  
Simultàniament, ampliar el capital social en huit milions sis-cents trenta mil cinc-cents trenta-dos euros amb trenta-dos cèntims (8.630.532,32 €) mitjançant l'emissió de dos mil huit-centes setanta-dos (2.872) accions nominatives de tres mil cinc euros amb sis cèntims (3.005,06 €), totes elles que pertanyen a una única sèrie i classe numerades correlativament de la 1 a la 2.872, sense prima d'emissió. El contravalor de l'augment consistirà en l'aportació dinerària per esta quantitat, i es desemborsarà immediatament després de l'adopció de l'acord pel soci únic.  
Segon  
Modificar l'article 7 dels Estatuts socials que queda redactat de la manera següent:  
«Article 7  
El capital social serà de huit milions sis-cents trenta mil cinc-cents trenta-dos euros amb trenta-dos cèntims (8.630.532,32 €) dividit en dos mil huit-cents setanta-dos (2.872) accions nominatives de tres mil cinc euros amb sis cèntims (3.005,06 €) totes elles que pertanyen a una única sèrie i classe i numerades correlativament de la 1 a la 2.872.  
En representació d'estes accions s'emetrà un títol múltiple».  
Tercer   
Autoritzar expressament el president i el secretari del Consell d'Administració perquè, qualsevol d'ells solidàriament i indistinta, comparega davant notari i eleve a públics, si és procedent, els acords anteriors, declarant-los executats i donant una nova redacció a l'article 7 dels Estatuts socials, realitzant les manifestacions necessàries per a això. Es faculten també per a atorgar les escriptures de rectificació o esmena de l'elevació a públics dels acords socials, i realitzar les accions necessàries per a procedir a la seua inscripció en el Registre Mercantil.  
Quart  
Autoritzar el secretari del Consell d'Administració de Circuit del Motor i Promoció Esportiva, SA, per a certificar el contingut de l'acta de la present Junta Universal d'Accionistes i els acords presos.  
Estos acords es transcriuen literalment.  
No havent-se debatut més assumptes que els ressenyats en l'orde del dia, s'aprova, per unanimitat, l'acta corresponent a la present reunió de la Junta General d'Accionistes de la mercantil Circuit del Motor i Promoció Esportiva, SA.  
El present acord es publicarà en el Diari Oficial de la Generalitat.  
València, 29 de setembre de 2006  
El vicepresident i secretari del Consell,  
VÍCTOR CAMPOS GUINOT